**OBRAZLOŽENJE PRIJEDLOGA PRORAČUNA GRADA ZLATARA ZA 2020. GODINU I PROJEKCIJA ZA 2021. I 2022. GODINU**

Gradonačelnica Grada Zlatara donijela je 12. studenoga 2019. godine Nacrt Plana Proračuna Grada Zlatara za 2020. godinu koji je upućen na javnu raspravu putem objave na internet stranici Grada Zlatara, a koja je trajala do 15. studenoga 2019.godine.

Prijedlog proračuna Grada Zlatara za 2020. godinu utvrđen je u iznosu od 50.915.757,97 kuna. Projekcija proračuna za 2021. godinu utvrđena je u iznosu od 27.902.466,00 kuna, a za 2022. u iznosu od 25.283.291,00 kuna.

Najznačajni prihod proračuna je prihod od poreza na dohodak koji je planiran u iznosu od 15.428.031,50 kuna koji osim poreza na dohodak uključuje i sredstva fiskalnog izravnanja.

Najznačajniji projekti planirani u prijedlogu Proračuna za 2020. godinu jesu:

* Rekonstrukcija i dogradnja dječjeg vrtića u Zlataru - 11.456.621,30 kuna
* Komunalna oprema za smeće – 1.040.000,00 kuna
* Izgradnja reciklažnog dvorišta – 3.125.000,00 kuna
* Energetska obnova sustava javne rasvjete – oko 5.500.000,00 kuna – financiranje preko financijskog instrumenta ESIF Hrvatske banke za obnovu i razvitak

To su ujedno i projekti koji su prijavljeni ili su u pripremi za prijavu na natječaje za financiranje sredstvima Europske unije.

Ostali značajni projekti su planirani u prijedlogu Proračuna jesu:

* Sokolana
* Energetska obnova upravne zgrade
* Asfaltiranje nerazvrstanih cesta na području grada
* Uređenje nogostupa na području grada
* Uređenje staza na groblju
* Izmjera objekata na području grada
* Izgradnja i sanacija mostova
* Uređenje vježbališta i prostora za djecu
* Uređenje parkirališta
* Sljedeća faza uređenja Parka hrvatske mladeži
* Izrada projektne dokumentacije za sportsku dvoranu

|  |  |  |  |
| --- | --- | --- | --- |
| **POMOĆI** | **2020.** | **2021.** | **2022.** |
| Državni proračun temeljem prijenosa sredstava iz EU | 12.170.951,25 | 20.000,00 | 20.000,00 |
| Državni proračun | 6.588.284,65 | 6.168.250,00 | 4.020.000,00 |
| Županijski proračun | 632.540,00 | 276.540,00 | 276.540,00 |
| Izvanproračunski korisnici državnog proračuna | 1.000.000,00 | 1.000.000,00 | 1.000.000,00 |

Tablica 1. Pomoći

Osim subvencije kamata na poduzetničke kredite koje Grad sufinancira, u Prijedlogu proračuna za 2020. kao i projekcijama planirana je subvencija poduzetnicima, poljoprivrednicima i OPG – ovcima.

Velika pažnja posvećuje se mladima pa je tako u proračunu planiran je nastavak stipendiranja učenika i studenata, sufinanciranje prijevoza za osnovne i srednje škole, sufinanciranja školske kuhinje, sufinanciranje škole plivanja i sufinanciranje nabave udžbenika za osnovne škole te naknade novorođenima.

U cilju ažuriranja baze podataka za komunalnu naknadu planira se u 2020. godini utrošiti 500.000,00 kuna za popis objekata na području grada, uz sufinanciranje Hrvatskih voda u iznosu od 200.000,00 kuna.

Projekti Rekonstrukcija nerazvrstane ceste Donja Batina – Ervenik Zlatarski, Izobrazno – informativne aktivnosti o održivom gospodarenju otpadom – projekt Zeleni bregi, Rekonstrukcija i dogradnja Dječjeg vrtića, Energetska obnova sustava javne rasvjete jesu projekti koji su preneseni iz proračuna za 2019. godinu u Proračun za 2020. godinu jer nisu u potpunosti realizirani u 2019. godini.

U proračunu za 2020. godinu planira se i višak prihoda od 1.055.394,27 kuna koji se planira utrošiti na razvoj cikloturizma, izgradnju zelenih otoka, sanaciju divljih odlagališta, sanaciju odlagalište Tugonica, označavanje naselja i ulica, izmjeru objekata na području grada, uređenje parkirališta na području grada, dodatna ulaganja na Sokolani.

Od ukupnog proračuna za 2020. godinu 1.229.251,00 kuna odnosi se na vlastite i namjenske prihode i primitke odnosno rashode i izdatke korisnika gradskog proračuna.

**Napomena**: Prema Uputi Ministarstva financija, prijedlog Proračuna za 2020. godinu i projekcije za 2021. i 2022. godinu čine jedan dokument.

Također, kao radni materijal predložen je Proračun i Projekcije ispisane po pozicijama dok će se za potrebe objave, sukladno zakonu, ispisati prema računskom planu.